**UAB Ignalinos butų ūkis ieško patikimų, kompetentingų ir iniciatyvių darbuotojų, kurie prisidėtų prie mūsų kolektyvo.**

1. **Pareigos: Vyriausias (-ioji) inžinierius (-ė).**

**Pagrindinės užduotys:**

* Vadovauti skyriaus pavaldiems darbuotojams, paskirstyti jiems darbus laikantis darbuotojams direktoriaus patvirtintų pareiginių nuostatų;
* organizuoti naujus daugiabučių namų atnaujinimo (modernizavimo) projektus
* vykdyti daugiabučių namų atnaujinimo (modernizavimo) projektus ir juos įgyvendinti, administruoti ir prižiūrėti laikantis galiojančių Lietuvos Respublikos teisės aktų nuostatomis;
* organizuoti darbuotojų aprūpinimą reikalingomis darbui medžiagomis, tvarkingomis darbo priemonėmis, įrankiais, individualiomis ir kolektyvinėmis saugos darbe priemonėmis;
* užtikrinti kultūringą ir mandagų gyventojų aptarnavimą;
* organizuoti naujos pažangesnės technikos diegimą, naujų technologijų paruošimą;
* organizuoti aukštą gyventojams teikiamų paslaugų lygį;
* užtikrinti saugų ir patikimą įrenginių, mechanizmų ir autotransporto priemonių darbą, savalaikį ir kokybišką jų remontą;
* laiku ir teisingai pildyti ataskaitinę dokumentaciją;
* teikti pasiūlymus, sudarant ir svarstant bendrovės perspektyvinius planus;
* sudaryti daugiabučių gyvenamųjų namų defektinius aktus;
* sudaryti aptarnaujamų daugiabučių gyvenamųjų namų smulkaus remonto eiliškumą, sąmatas ir kontroliuoti įvykdymo laiką ir kokybę;
* vesti skyriaus darbuotojų darbo laiko apskaitos žiniaraščius;
* vesti pagrindinių priemonių apskaitą, užtikrinti jų apsaugą ir priėmimą – išdavimą;
* vesti atskirą kiekvieno daugiabučio gyvenamojo namo faktinių išlaidų apskaitą;
* operatyviai spręsti avarijų likvidavimo ir kitus skubius gamybinius klausimus;
* vykdyti kitus Bendrovės direktoriaus nurodymus.

**Reikalavimai darbuotojui:**

* turėti ne žemesnį kaip aukštąjį išsilavinimą ar jam prilygintą išsilavinimą, gerai išmanyti gamybos ir darbo organizavimo procesų valdymą, mokėti bendrauti su žmonėmis;
* išmanyti ir mokėti taikyti praktikoje Lietuvos Respublikos įstatymus ir kitus teisės aktus, reglamentuojančius jo darbo sritį;
* gebėti savarankiškai atlikti užduotis, analizuoti pateiktą informaciją ir medžiagą, atsirinkti ir taikyti veiklą reglamentuojančias tvarkas ir taisykles;
* mokėti dirbti su šiomis kompiuterinėmis programomis ir informacinėmis sistemomis: Windows, Microsoft Office programinis paketas, DVS.
* išmanyti dokumentų rengimo, dokumentų tvarkymo ir apskaitos taisykles;
* gebėti savarankiškai planuoti ir organizuoti savo veiklą;
* turėti B kategorijos vairuotojo teises.

**Atlyginimas:**

* 1800 €/mėn. neatskaičius mokesčių.